Fra tiden omkring 300-tallet f.Kr. har man i Indien brugt elefanter i krig, og [[krigselefant]]er kom senere til at indgå i Alexanders hære, hvorfra de blev indført i Middelhavnsområdet. Her brugte både grækerne og [[Fønikere|fønikerne]] krigselefanter, såvel [[Indisk elefant|indiske]] som [[Afrikansk elefant|afrikanske]] elefanter, bl.a. da [[Hannibal]] førte elefanter over [[Alperne]] i sit felttog mod romerne i 218 f.Kr.
[[Fil:AD_0375_-_Central_Eastern_Europe_to_Ural_-_DA.png|thumb|Hunnernes angreb på [[alanerne]] blev starten på en kædereaktion af angreb fra øst mod vest.]]
[[Fil:MokoShuraiE-Kotoba IV.jpg|thumb|Japanske [[samurai]]er angriber et mongolsk skib engang i 1200-tallet.]]
I [[Kinas historie|Kina]] udkæmpede syv småstater i tiden mellem 475 og 221 f.Kr. en lang række krige, som til sidst førte til Kinas samling under [[Qin-dynastiet]]. Under krigene udviklede staternes militær sig voldsomt, idet man begyndte at benytte avancerede våben af jern, samt [[stridsvogn]]e, [[kavaleri]] og [[armbrøst]]er, foruden daggert-økser, forgængere for de langt senere europæiske [[hellebard]]er. Qin-dynastiet var et centraliseret og bureaukratiseret samfund, som med en veludrustet og disciplineret hær gennemførte adskillige erobringsfelttog. Hærens styrke baseredes dels på en meget udstrakt og hårdhændet brug af [[værnepligt]], som gjorde den overlegen m.h.t. fodfolk, dels på mange professionelle enheder.<ref>Mark Edward Lewis (2007): The Early Chinese Empires: Qin and Han (History of Imperial China), Harvard University Press, side 30 ff.</ref> Det var også under Qin-dynastiet, man påbegyndte bygningen af [[Den Kinesiske Mur|den kinesiske mur]], som skulle holde krigeriske nomader fra de centralasiatiske stepper på afstand.
Jura Psykologi Politik Samfund Militær Erhvervsliv Ledelse Samfundsvidenskab Sikkerhed Mellemmenneskelige_forhold